Pielikums protokolam Nr. 3/2024

**LĒMUMS**

Jelgavā

2024.gada 28.februārī Nr. 6

**Par dzīvojamās ēkas piekritību pašvaldībai (Tomsona iela 23, Nākotne, Glūdas pag.)**

Izvērtējot Jelgavas novada pašvaldībā un Nekustamā īpašuma valsts kadastra informācijas sistēmā (turpmāk – Kadastra informācijas sistēma) pieejamos datus par ēku ar kadastra apzīmējumu 54520040183001, konstatēts:

1. Saskaņā ar ierakstu Zemgales rajona tiesas Glūdas pagasta zemesgrāmatas nodalījumā Nr.100000689756 Jelgavas novada pašvaldībai pieder zemes vienība 0,2362 ha platībā ar kadastra apzīmējumu 54520040183, kas atrodas nekustamā īpašuma Tomsona iela 23, Nākotne, Glūdas pagastā, Jelgavas novadā, sastāvā.
2. Uz zemes vienības ar kadastra apzīmējumu 54520040183 atrodas nenoskaidrotas piederības dzīvojamā ēka ar kadastra apzīmējumu 54520040183001 ar adresi: Tomsona iela 23, Nākotne, Glūdas pagasts, Jelgavas novads.
3. Saskaņā ar Zemgales apgabaltiesas zvērinātas notāres Ilgas Tauriņas 2014.gada 25.februārī izdoto Aktu par mantojuma lietas izbeigšanu, reģistra Nr.1301, izbeigta lietvedība mantojuma lietā par 2012.gada 7.jūnijā mirušo E. K. No mantojuma lietas materiāliem tika konstatēts šāds mantas sastāvs: Nekustamais īpašums - būve, kas atrodas Tomsona ielā 23, Nākotnē, Glūdas pagastā, Jelgavas novadā, kadastra apzīmējums 54520040183001, mantojuma atstājēja īpašuma tiesības nav nostiprinātas zemesgrāmatā. Noteikts, ka publikācijā par mantojuma atklāšanos noteiktajā termiņā mantinieki nav pieteikušies, līdz ar to mantojamā manta saskaņā ar Civillikuma 416.panta pirmo daļu piekrīt valstij.
4. Par dzīvojamās ēkas ar kadastra apzīmējumu 54520040183001 piederību Kadastra informācijas sistēmā reģistrēts ieraksts - piederība nav noskaidrota.
5. 2023.gada 1.janvārī stājās spēkā grozījumi likumā “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību”, kas paredz, ka pašvaldībai piekrīt tāds patstāvīgs nekustamā īpašuma objekts, kas ir bezmantinieku manta vai bezīpašnieka lieta un ir saistīts ar pašvaldības nekustamo īpašumu, veidojot vienotu īpašumu.
6. Civillikumā ir nostiprināts ēkas un zemes vienotības princips - [Civillikuma 968.pants](https://likumi.lv/ta/id/90221#p968) paredz, ka uz zemes uzcelta un cieši ar to savienota ēka atzīstama par tās daļu.
7. Tādēļ, lai novērstu dalītā īpašuma tiesiskās attiecības starp valsti un pašvaldību bezīpašnieka lietas un bezmantinieku mantas gadījumos un lai zemi un ēkas (būves) apvienotu vienotā īpašumā, veikti [grozījumi](https://likumi.lv/ta/id/336678-grozijumi-likuma-par-atjaunota-latvijas-republikas-1937-gada-civillikuma-ievada-mantojuma-tiesibu-un-lietu-tiesibu-dalas-speka) likumā “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību”(turpmāk- Likums).
8. Likums papildināts ar 14.panta piekto daļu: “Ēkas (būves), kas ir bezmantinieku manta vai bezīpašnieka lieta, piekrīt pašvaldībai, ja ēkas (būves) ir patstāvīgs īpašuma objekts un ēkas (būves) uzceltas uz zemes, kas piekrīt vai pieder pašvaldībai.
9. Līdz ar to regulējums novērš dalītā īpašuma turpmāku pastāvēšanu, uz pašvaldības zemes ir ēka ar nenoskaidrotu piederību.
10. Publiskas personas finanšu līdzekļu un mantas izšķērdēšanas novēršanas likuma 6.2 panta pirmajā daļā noteikts, ka nekustamā īpašuma pārvaldīšana ir šā īpašuma valdītāja uzdevums, kas ietver pienākumu nodrošināt nekustamā īpašuma lietošanu un uzturēšanu (fizisku saglabāšanu visā tā ekspluatācijas laikā) atbilstoši normatīvo aktu prasībām un veicināt tā uzlabošanu.
11. Pašvaldību likuma 73.panta piektā daļa nosaka, ka: Pašvaldībai piekrīt dzīvojamā māja, dzīvokļa īpašums vai to domājamās daļas atbilstoši [Civillikuma](https://likumi.lv/ta/id/225418-civillikums) [416.pantā](https://likumi.lv/ta/id/225418-civillikums#p416) noteiktajam kā bezmantinieka manta vai atbilstoši [Civillikuma](https://likumi.lv/ta/id/225418-civillikums) [930.pantā](https://likumi.lv/ta/id/225418-civillikums#p930) noteiktajam kā bezīpašnieka lieta.

Pamatojoties uz Civillikuma 968.pantu, grozījumiem likumā “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta piekto daļu, Pašvaldību likuma 73.panta piekto daļu, Publiskas personas finanšu līdzekļu un mantas izšķērdēšanas novēršanas likuma 6.2panta pirmo daļu,

Jelgavas novada dome, atklāti balsojot,

**PAR** **– 17** balsis (Andris Ozoliņš, Artūrs Semjonovs, Dina Tauriņa, Gundars Liepa, Ģirts Neija, Ilze Vītola, Irina Dolgova, Jānis Kažotnieks, Jānis Počs, Juris Lavenieks, Juris Razživins, Lolita Duge, Madars Lasmanis, Oskars Cīrulis, Pēteris Veļeckis, Uldis Ainārs,Vidmants Rinkuns);

**PRET – nav**;

**ATTURAS – nav**,

**nolemj:**

* + - 1. Noteikt, ka Jelgavas novada pašvaldībai ir piekrītoša un zemesgrāmatā uz pašvaldības vārda ir ierakstāma bezīpašnieka dzīvojamā ēka ar kadastra apzīmējumu 54520040183001, adrese: Tomsona iela 23, Nākotne, Glūdas pagastā, Jelgavas novadā, kas atrodas uz pašvaldībai piederošās zemes vienības 0,2362 ha platībā ar kadastra apzīmējumu 54520040183.
      2. Ierosināt kadastra datu aktualizāciju Kadastra informācijas sistēmā, atbilstoši lēmumam.
      3. Uzņemt dzīvojamo ēku ar kadastra apzīmējumu 54520040183001 Jelgavas novada pašvaldības bilancē.

Domes priekšsēdētājs M.Lasmanis